
N O L I K U M S
Skrundas atklātajām
16. vasaras sporta spēlēm
1. Mērķis un uzdevums.
1.1.
Popularizēt sportu Kuldīgas novadā, Skrundas pilsētā, iesaistīt iedzīvotājus aktīvā darbībā savas veselības nostiprināšanā.
1.2. Sporta spēļu laikā noskaidrot labākos individuālos un komandu sportistus.
1.3. Veidot kopīgas sportiskas aktivitātes ar apkārtējiem novadiem.
2. Sacensību vadība.
2.1. Sporta spēles organizē un vada Skrundas pašvaldības sporta darba organizators.
Sacensību tiešo vadību veic apstiprināta tiesnešu kolēģija.
2.2.
Sporta spēļu atbildīgais organizators- Kārlis Kliemanis - mob.29123514.
3. Laiks un vieta.
3.1.
Skrundas atklātās 16. vasaras sporta spēles notiek 2026. gada 29.augustā Skrundas pamatskolas sporta bāzē.
3.2.
Sacensību atklāšana plkst.10.00 Skrundas vidusskolas stadionā. Sacensību sākums plkst.10.30.
4. Sacensību dalībnieki.
4.1.
Sacensībās piedalās Kuldīgas novada iedzīvotāji, kā arī komandas un dalībnieki no citiem novadiem.
4.2.
Sacensībās atļauts startēt 2012.gadā dzimušiem un vecākiem.
4.3.   Par veselības stāvokli atbild pats dalībnieks, apliecinot to ar savu parakstu komandas vai individuālo sacensību pieteikumā.
5. Sacensību programma sekojošos sporta veidos:
I. Pludmales volejbols vīriešiem 2 : 2
II. Pludmales volejbols sievietēm 2 : 2
III. Strītbols vīriešiem 3 : 3
IV. Strītbols sievietēm 3 : 3
V. Vieglatlētika (100m sprints, kross, tāllēkšana)
VI. Planks
VII. Dārts- šautriņu mešana
VIII. Basketbola soda metieni
IX. Galda teniss
X. Svara stieņa spiešana guļus
XI. Futbols 5 : 5
6. Pieteikšanās.

 6.1. Volejbolā sievietēm un vīriešiem, strītbolā sievietēm un vīriešiem, futbolā vīriešiem – komandas jāpiesaka līdz 28. augustam! Kārlis Kliemanis – 29123514.

7. Vērtēšana un uzvarētāja noteikšana.
7.1. Sacensības notiek 11 sporta veidos.
7.2. Atbilstoši attiecīgā sporta veida noteikumiem, vērtēšana notiek:
· komandām pa sporta veidiem;
· individuāli.
8. Apbalvošana.
8.1. vietu ieguvējus dalībniekus komandu sporta veidos apbalvo ar medaļām. 
8.2. vietu ieguvējus individuālos sporta veidos apbalvo ar medaļām.
8.3. Apbalvošana notiks uzreiz pēc rezultātu apkopošanas stadionā.
9. Dalībnieku uzņemšana. 
9.1. Dalības maksa sacensību dalībniekiem, kuri nav no Kuldīgas novada - 2,- EUR, ko samaksā sacensību dienā. 
SPORTA VEIDU NOLIKUMI
VOLEJBOLS (vīrieši - 2:2)
Komandas sastāvs – 2 dalībnieki.
Sacensību sistēma un nolikums tiks izstrādāta atkarībā no pieteikto komandu skaita.
VOLEJBOLS (sievietes – 2:2)
Komandas sastāvs – 2 dalībnieces.
Sacensību sistēma un nolikums tiks izstrādāta atkarībā no pieteikto komandu skaita.
STRĪTBOLS (vīrieši – 3:3)
Komandas sastāvs – 3-5 dalībnieki.
Sacensību sistēma un nolikums tiks izstrādāta atkarībā no pieteikto komandu skaita.

STRĪTBOLS (sievietes– 3:3)
Komandas sastāvs – 3-5 dalībnieki.
Sacensību sistēma un nolikums tiks izstrādāta atkarībā no pieteikto komandu skaita.
VIEGLATLĒTIKA
· sievietes - 100m sprints, kross, tāllēkšana.
· vīrieši - 100m sprints, kross, tāllēkšana.
DARTS –ŠAUTRIŅU MEŠANA
Katrs dalībnieks izpilda 10 (desmit) metienus mērķī – 3 reizes pa 3 metieniem un vienu reizi vienu. Vienādu punktu gadījumā uzvar tas, kam vairāk lielo punktu trāpījums.
PLANKINGS
Dalībnieks ieņem guļus stāvokli balstoties uz rokas delmiem un pirkstu galiem un šādā stāvoklī cenšas noturēties pēc iespējas ilgāk. Dalībnieka dibens nedrīkst nolaisties vai pacelties pārāk augstu, ja tas notiek, tiesnesis ir tiesīgs reģistrēt laiku un fiksēt rezultātu. Šī disciplīna notiks visiem dalībniekiem vienlaicīgi un tad arī tiks noskaidroti uzvarētāji.
BASKETBOLA SODA METIENI
10 basketbola soda metieni gan sievietēm, gan vīriešiem. Vienāda rezultāta gadījumā uzvar tas, kurš pēdējos metienus trāpa vairākus pēc kārtas. 
GALDA TENISS
Turnīrs norisināsies divās vecuma grupās – 16-39 vecuma grupa, kā arī 40+ vecuma grupa. Sievietes tiks pievienotas 16-39 vecuma grupai.
SVARA STIEŅA SPIEŠANA GUĻUS
Vīriešiem 50 kg svars uz reižu skaitu, sievietēm 20 kg svars uz reižu skaitu.
FUTBOLS ( vīrieši - 5:5)
Komandas sastāvs – 8 dalībnieki.

Sacensību sistēma un nolikums tiks izstrādāta atkarībā no pieteikto komandu skaita.



